I mai 1960 foreslo organisasjonsutvalget navnet Marinens våpenskole for det nye skolesenteret, men møtte motstand mot forslaget om å samle våpenskolene under én skole. Våpenskolene beholdt sin status, og senteret fikk navnet Marinens våpenskoler. Da Marinen og Kystartilleriet ble samlet i Sjøforsvaret i november 1960, ble navnet endret til Sjøforsvarets våpenskolesenter (SVSS).